SK Úradný vestník Európskej únie C 277/4

Informácie oznámené členskými štátmi o štátnej pomoci poskytnutej v súlade s nariadením Komisie (ES) č. 1/2004 z 23. decembra 2003 o uplatňovaní článkov 87 a 88 Zmluvy o ES na štátnu pomoc malým a stredným podnikom pôsobiacim vo výrobe, spracovaní a odbyte poľnohospodárskych výrobkov

(2005/C 277/05)

Číslo pomoci: XA 63/05

Členský štát: Francúzsko

Región: Provence – Alpes – Côte d'Azur (PACA)

Názov programu pomoci: Pomoc na materiálové investície v prospech ochrany životného prostredia

Právny základ:

— Article 4 du règlement (CE) no 1/2004 de la Commission européenne

— Articles L 1511-1 et suivants du code général des collectivités territoriales

— Délibérations no 03-177 du 17/10/2003, no 03-250 du 5/12/2003 et no 04-44 du 24/06/2004 du Conseil régional de la région PACA

Ročné výdavky plánované v rámci programu pomoci: 400 000 EUR

Maximálna intenzita pomoci: Pomoc sa udelí vo forme subvencie do výšky 20 % až 27,5 % sumy oprávnených investícií bez daní v závislosti od typu príjemcov pomoci a príslušných území. Maximálna výška pomoci je stanovená na 7 700 EUR na príjemcu

Dátum implementácie: Po zaevidovaní a doručení potvrdenia o prijatí Európskou Komisiou

Trvanie programu pomoci: Do 31. decembra 2006.

Účel pomoci: Toto opatrenie spadá do rámca článku 4 bodov 3b) 3c) a 3d) nariadenia Komisie (ES) č. 1/2004 z 23. decembra 2003. Tento program sa podporovaním investícií, ktoré prispievajú k používaniu pestovateľských postupov šetrných voči životnému prostrediu, zameriava na zachovanie poľnohospodárskych aktivít a ich súčasné zosúladenie s podmienkami kvalitatívneho zlepšovania, potravinovej bezpečnosti výrobkov a zachovávania prírodných zdrojov

Táto pomoc umožní financovanie investícií v týchto oblastiach:

— navíjačky na zbieranie plastových mulčovacích fólií a fóliovníkových plachiet

— lisy na odpad

— drviče na rastlinný odpad

— obracače kompostu

— pevné systémy na rozhadzovanie hnoja

— materiál a investície nevyhnutné na úpravu a recyklovanie kvapalného odpadu

— vybavenie na odstraňovanie buriny nechemickým spôsobom

— postrekovače novej generácie s nádržou na vyplachovanie a s prietokomerom

— dezinfekcia pôdy pomocou pary

— zariadenia na získanie prípravkov na ochranu rastlín uložených na dne nádrže postrekovača

— panely zachytávajúce rozstrekované prípravky na ochranu rastlín

— bezpečné skladovanie nebezpečných látok

— elektrické napájanie izolovaných budov z batérií nabíjaných slnečnou alebo veternou energiou

— rozhadzovače kompostu

— nádrže na močovku

Príslušný(-é) sektor(-y) hospodárstva: Všetky podniky, ktoré podliehajú DPH, pôsobia vo výrobnom odvetví a ich prevádzku riadi osoba, ktorej hlavnou náplňou činnosti je poľnohospodárska činnosť a je zaregistrovaná v Mutualité sociale agricole (MSA) a Assurance maladie des exploitants agricoles (AMEXA)

Názov a adresa orgánu poskytujúceho pomoc:

Monsieur le Président du Conseil régional de la région PACA Hôtel de région 27, place Jules Guesde FR-13481 Marseille Cedex 20

Internetová stránka: www.cr-paca.fr

Číslo pomoci: XA 23/05

Členský štát: Spojené kráľovstvo

Región: Cheshire (vrátane grófstva Cheshire a samospráv Halton a Warrington)

Názov programu pomoci alebo názov spoločnosti prijímajúcej individuálnu pomoc: Program týkajúci sa obnovy vidieka v Cheshire – Iniciatíva pre grant P&M (revidované)

Právny základ: Section 5 of the Regional Development Agencies Act 1998

Ročné výdavky plánované v rámci programu alebo celková výška individuálnej pomoci poskytnutej spoločnosti: Celková pridelená čiastka na program počas jeho doby trvania je 190 000 GBP. Rozpis je takýto:

1. rok 2005/6 – 70 000 GBP

2. rok 2006/7 – 70 000 GBP

3. rok (1. apríl – 30. jún 2007) – 50 000 GBP

Maximálna intenzita pomoci: Maximálna intenzita pomoci je 40 % s dodatočným stropom vo výške 62 500 GBP na jednotlivý grant

Dátum implementácie:

Doba trvania programu alebo udelenej individuálnej pomoci: Program je pre nových žiadateľov otvorený do 31. decembra 2006, avšak platby (ktoré sa uskutočňujú iba po ukončení práce) pokračujú až do 30. júna 2007

Účel pomoci: Program je určený na dlhodobú pomoc rozvoja vidieckeho hospodárstva v Cheshire. Toto je možné dosiahnuť prostredníctvom pomoci poľnohospodárskym podnikom, aby sa stali konkurencieschopné, zlepšením efektivity podnikov, odpoveďou na dopyt spotrebiteľa a pridaním hodnoty v oblasti výroby týchto podnikov

Pomoc sa vyplatí v súlade s článkom 7 nariadenia Komisie (ES) č. 1/2004. Oprávnené náklady sa týkajú a) výstavby, nadobudnutia alebo vylepšenia nehnuteľného majetku, b) nákupu nového alebo použitého základného zariadenia a c) všeobecných nákladov, akými sú napríklad odmeny pre architektov, inžinierov a poplatky za poradenstvo, realizačné štúdie a nákup patentov a licencií (do výšky 12 % výdavkov uvedených v písm. a) a písm. b))

Príslušný(-é) sektor(-y): Program poskytuje granty výlučne na spracovateľské a odbytové činnosti, je však otvorený pre všetky druhy výrobkov uvedené v prílohe I okrem výrobkov lesného a rybného hospodárstva a výrobkov z cukru. Tiež je vylúčená pomoc na výrobu a odbyt výrobkov, ktoré napodobňujú alebo nahrádzajú mlieko a mliečne výrobky

Názov a adresa orgánu poskytujúceho pomoc:

Cheshire Rural Recovery Philip Leverhulme Centre Reaseheath College UK-Nantwich CW5 6DF

Internetová adresa: www.defra.gov.uk/farm/state-aid/setup/exist-exempt.htm.

Kliknite na „Cheshire Rural Recovery Programme – P& M Grant Initiative“. Prípadne navštívte túto stránku: http://www.defra.gov.uk/farm/state-aid/setup/schemes/cheshire-pandm.pdf

Ďalšie informácie: Program bol pôvodne zriadený v súlade s nariadením 1/2004 ako pomoc XA 34/2004. V tomto dokumente sa mení a dopĺňa program pomoci XA 34/2004 tým, že sa do oprávnených nákladov zahŕňajú náklady, ktoré sa týkajú výstavby, nadobudnutia a vylepšenia nehnuteľného majetku ako aj všeobecné náklady. Revidovaný program nahrádza program XA 34/2004 a rozpočet programu XA 34/2004 sa prevedie na tento program

Číslo pomoci: XA 34/05

Členský štát: Spojené kráľovstvo

Región: Severné Írsko

Názov programu pomoci alebo názov spoločnosti prijímajúcej individuálnu pomoc: Finančná pomoc na Program pomoci mladým poľnohospodárom pre Severné Írsko (tiež známy ako Program pomoci novým účastníkom)

Právny základ: Financial Assistance for Young Farmers Scheme Order (Northern Ireland) 2005.

Ročné výdavky plánované v rámci programu pomoci alebo celková výška individuálnej pomoci poskytnutej spoločnosti:

Rok 1 2 3 4 5 6 7 8 Účastníci programu 100 200 300 0 0 0 0 0 Celkom 100 300 600 600 600 500 400 300 Priemerná dotácia úrokov GBP 6 800 6 800 6 800 6 800 6 800 6 800 6 800 6 800 Rozpočet GBP 680 000 2 040 000 4 080 000 4 080 000 4 080 000 3 400 000 2 720 000 2 040 000

Maximálna intenzita pomoci: Program umožňuje dotáciu úrokovej sadzby na úvery poskytované mladým poľnohospodárom. Maximálna dostupná výška pomoci je 17 000 libier počas 5 rokov. Úroková sadzba, na ktorú sa môže dotácia vyplatiť sa obmedzuje na 3,5 % nad základnú sadzbu banky Bank of England (približne 2,5 % nad základnú sadzbu miestnych úverových inštitúcií). Žiadatelia, ktorí zaručia úver nad túto sadzbu, sú zodpovední za platenie nadmerných úrokov

Dátum implementácie: Nové prihlášky do programu sa prijímajú od 6. júna 2005

Trvanie programu alebo individuálnej pomoci: Program sa bude realizovať tri roky od júna 2005 do 31. mája 2008. Maximálne trvanie vyplácania dotovaných úrokov je 5 rokov, takže posledné platby sa uskutočnia najneskôr 31. mája 2013. Na výšku alebo termín splatnosti pôžičky sa nevzťahuje žiadne obmedzenie, ale program sa ukončí 31. mája 2008, alebo skôr, ak sa všetky dostupné fondy vyčlenili. Keďže nariadenie č. 1/2004 ustanovuje pre programy pomoci vyčlenenie len do 30. júna 2007, na zostávajúce obdobie programu sa vo vhodnom čase bude požadovať štátna pomoc na ďalšie pokrytie

Účel pomoci: Rozvoj sektoru. V súlade s článkom 8 nariadenia 1/2004 za oprávnené náklady sa považuje dotácia úrokovej sadzby na úver pre poľnohospodárov ako nových účastníkov vo veku pod 40 rokov, ktorí sú prvýkrát ustanovení za vedúcich usadlostí. Toto podporí ďalšie investície do poľnohospodárstva, čo vyvolá nové činnosti alebo pridá na hodnote poľnohospodárstva v Severnom Írsku

Príslušný sektor(y): Program sa týka mladých poľnohospodárov, ktorí sa zúčastňujú prevažne na výrobe, hoci spracovávanie a uvádzanie na trh by mohlo tvoriť časť ich poľnohospodárskeho podnikania. Program sa týka všetkých druhov výroby

Názov a adresa orgánu poskytujúceho pomoc.:

Department of Agriculture and Rural Development Dundonald House Upper Newtownards Road UK-Belfast BT4 3SB

Internetová stránka: www.defra.gov.uk/farm/state-aid/setup/exist-exempt.htm.

Kliknite na „Financial Assistance for Young Farmers Scheme for Northern Ireland“. Môžete ísť aj priamo na internetovú stránku: www.defra.gov.uk/farm/state-aid/setup/schemes/financialassist-farmersni.pdf.

Číslo pomoci: XA 43/05

Členský štát: Spojené kráľovstvo

Región: Kent Downs Area of Outstanding Natural Beauty

Názov programu pomoci alebo názov spoločnosti prijímajúcej individuálnu pomoc: The Kent Downs Rural Advice Service

Právny základ: Sections 84 and 85 of The Countryside and Rights of Way Act 2000

Ročné výdavky plánované v rámci programu pomoci alebo celková výška individuálnej pomoci poskytnutej spoločnosti: 1. september 2005 – 31. júl 2006: 15 000 GBP

Maximálna intenzita pomoci: 100 % platieb bude vyplácaných len jeden rok, existuje však možnosť predĺženia v prípade nepredvídateľných okolností. Predĺženie končí 30. septembra 2006 a nesmie mať za následok zvýšenie výdavkov

Dátum implementácie:

Trvanie programu alebo individuálnej pomoci: Program sa pre nových žiadateľov uzatvára 31. júla. Pomoc sa bude vyplácať do 30. septembra 2006

Účel pomoci: Rozvoj sektoru

Cieľom tejto pomoci je poskytnúť včasné poradenstvo, ktoré prinesie diverzifikačné zmeny, ktoré budú finančne životaschopné, šetrné k životnému prostrediu a prijateľné s ohľadom na plánovanie. Táto pomoc sa implementuje podľa článku 14 nariadenia 1/2004. Oprávnenými nákladmi sú poplatky za poradenské služby

Príslušný(-é) sektor(-y): Poľnohospodári a poľnohospodárske podniky na vidieku sú definované ako subjekty činné v oblastiach pestovania a zberu kombinovaných plodín, poľnej zeleniny, šalátových plodín, okrasných rastlín (vrátane sadbového materiálu, kvetov a cibuliek), osiva krmovín a rašeliny, produkcie hovädzieho, ovčieho a bravčového mäsa, mliečnych výrobkov, hydiny a vajec; turistické ubytovacie služby na farmách (nocľah a raňajky), ubytovania turistom s vlastným stravovaním, ustajnenie koní a jazdecké stajne alebo iné atrakcie pre návštevníkov farmy

Názov a adresa orgánu poskytujúceho pomoc:

Kent County Council Invicta House County Hall Maidstone UK-Kent ME 14 1XX

Organizácia, ktorá vykonáva program, je:

The Kent Downs Rural Advice Service (KDAS) Kent Downs Unit West Barn Penstock Hall Farm Canterbury Road East Brabourne Ashford UK-Kent TN25 5LL

Internetová stránka: www.defra.gov.uk/farm/state-aid/setup/schemes/nwstabiliser.pdf

kliknite na The Kent Downs Rural Advice Service. Prípadne môžete prejsť priamo na stránku www.defra.gov.uk/farm/state-aid/setup/schemes/ (the Kent Downs Rural Advice Service

Ďalšie informácie: Program bude dostupný pre všetkých vedúcich pracovníkov z oblasti poľnohospodárstva, nielen pre poľnohospodárov. Pomoc nepoľnohospodárskym podnikom sa bude vyplácať na základe nariadenia Komisie 69/2001 o pomoci de minimis. Pomoc sa tiež poskytne v súvislosti s prechodom od poľnohospodárstva k nepoľnohospodárskym činnostiam

Príjemcovia si nebudú môcť vybrať svojho poskytovateľa služieb. Poskytovateľ služieb bude The Kent Downs Rural Advice Service (KDAS), ktorý poskytne poradcov vybraných prostredníctvom výberového konania

Číslo pomoci: XA 44/05

Členský štát: Francúzsko

Názov schémy pomoci: Pomoc poskytnutá na technickú pomoc odvetvovým projektom v sektore chovu jatočného hovädzieho dobytka a ovcí.

Právny základ: Code rural, partie législative: articles L 621-1 à 621-11

Arrêté du ministre de l'agriculture, de l'alimentation, de la pêche et de la ruralité du 25 mai 2005

Ročné výdavky plánované v rámci schémy pomoci: Rozpočet na pomoc pre rok 2005 je vo výške 1 500 000 EUR

Za predpokladu dostupných rozpočtových prostriedkov sa obnoví na ďalšie dva roky alebo, ak to bude potrebné, na dlhšie obdobie, ktoré nepresiahne päť rokov

Maximálna intenzita pomoci: Až do výšky 40 % oprávnených nákladov v súlade s týmito maximálnymi sumami, kumulatívne:

100 000 EUR na príjemcu a na obdobie troch rokov,

100 000 EUR na program predložený odbytovou organizáciou výrobcov alebo 150 000 EUR na odbytovú organizáciu výrobcov, ak je program predložený viacerými odbytovými organizáciami výrobcov

Dátum implementácie: Schéma pomoci sa bude implementovať odo dňa doručenia potvrdenia o prijatí opatrenia Komisiou, s výhradou uvoľnenia zodpovedajúcich prostriedkov a zverejnenia na internetovej stránke OFIVAL

Trvanie schémy pomoci: S výhradou uvoľnenia zodpovedajúcich prostriedkov tri roky, ak to bude potrebné, až päť rokov

Účel pomoci: Táto schéma pomoci je v súlade s článkom 13 a 14 nariadenia Komisie (ES) č. 1/2004 z 23. decembra 2003

Slúži trom hlavným účelom:

určiť a stanoviť trhy pre kvalitné odvetvia v špeciálnych nosných trhových odbytiskách

posilniť zmluvný základ vzťahov medzi chovateľmi a inými prevádzkovateľmi v odvetví hovädzieho a ovčieho mäsa vrátane bitúnkov, v záujme zvýšenia hodnoty produkcie a prispôsobenia sa vývoju dopytu

podporiť technickú pomoc potrebnú na prispôsobenie výroby dopytu

Umožní financovať náklady na technickú pomoc a poradcov (štúdium, náklady na propagáciu a sledovanie projektov), čo zabezpečí dobrú realizáciu projektov podnikov, ktoré zodpovedajú týmto účelom, náklady na kontrolu kvality a audit, ako aj informačné a propagačné činnosti, štúdie alebo prieskumy trhu

Príslušný hospodársky sektor: Chov jatočného hovädzieho dobytku a ovcí

Názov a adresa orgánu poskytujúceho pomoc:

Office national interprofessionnel des viandes, de l'élevage et de l'aviculture (OFIVAL), ktorého sídlo je na adrese: 80, avenue des terroirs de France, FR-75607 Paris Cedex 12

Internetová stránka: www.legifrance.gouv.fr

rubrika „droit français“ „les autres textes législatifs“ vyhľadať „JO no 124 du 29 mai 2005 texte no 72“

www.ofival.fr

Číslo pomoci: XA 46/05

Členský štát: Spojené kráľovstvo

Región: Severozápadné Anglicko

Názov spoločnosti prijímajúcej individuálnu pomoc: Homebred Limited

Právny základ: Section 5 of the Regional Development Agencies Act 1998.

Ročné výdavky plánované v rámci programu pomoci alebo celková výška individuálnej pomoci poskytnutej spoločnosti: od 1. augusta 2005 do 31. marca 2006: 20 000 GBP

od 1. apríla 2006 do 31. júla 2006: 45 000 GBP

Maximálna intenzita pomoci: 100 % platieb sa vypláca len počas jedného roka, ale toto časové obdobie sa môže v prípade nepredvídaných okolností predĺžiť. Nepresiahne však marec 2007 a nebude mať za následok zvýšenie výdavkov

Dátum implementácie: Prvá platba sa uhradí po 1. auguste 2005. (Poznámka: pozri Maximálna intenzita pomoci)

Trvanie individuálnej pomoci: Do 30. júna 2006

Účel pomoci: Rozvoj odvetvia a regionálny rozvoj

Regionálna rozvojová agentúra Northwest (Northwest Regional Development Agency) poskytuje financovanie na zriadenie regionálneho združenia pôsobiaceho v oblasti odbytu červeného mäsa. Tento krok by mal prostredníctvom modernejšieho dodávateľského reťazca účinnejšie prepájajúceho poľnohospodársku výrobu s trhom priniesť pridanú hodnotu a ďalšie príležitosti. Mal by tiež viesť k trvalejšie udržateľnej budúcnosti

Pomoc zahŕňa:

Pomoc na vytvorenie skupiny výrobcov v súlade s článkom 10 nariadenia č. 1/2004. Oprávnené náklady sú administratívne náklady, právne a administratívne poplatky

Príslušné odvetvie(-a): Výroba a odbyt červeného mäsa

Názov a adresa orgánu poskytujúceho pomoc:

Regionálna rozvojová agentúra Northwest Renaissance House Centre Park UK-Warrington WA1 1HA

Internetová stránka: http://www.defra.gov.uk/farm/state-aid/setup/exist-exempt.htm.

Kliknite na „Homebred Programme“. Prípadne môžete prejsť priamo na stránku www.defra.gov.uk/farm/state-aid/setup/schemes/(Homebred Programme.pdf)

Číslo pomoci: XA 49/05

Členský štát: Grécko

Región: Všetky regióny

Názov programu pomoci alebo názov spoločnosti prijímajúcej individuálnu pomoc: Investičné projekty týkajúce sa výroby a spracovania poľnohospodárskych výrobkov spadajúcich pod zákon 3299/2004 o stimuloch súkromného investovania do hospodárskeho rozvoja a regionálneho zbližovania

Právny základ: α) Νόμος 3299/2004 „Κίνητρα Ιδιωτικών επενδύσεων για την Οικονομική Ανάπτυξη και την Περιφερειακή Σύγκλιση“ και β) Κοινή Υπουργική Απόφαση των Υπουργών Οικονομίας και Οικονομικών και Αγροτικής Ανάπτυξης και Τροφίμων 24935/30.6.2005 (υπό δημοσίευση)

Ročné výdavky plánované v rámci programu pomoci alebo celková výška individuálnej pomoci poskytnutej spoločnosti: Ročná výška rozpočtových prostriedkov (záväzkov): 150 miliónov EUR

Odhadovaný ročný daňový výpadok: 20 miliónov EUR (rezervný fond, ktorý nepodlieha zdaneniu, sa môže zriadiť v lehote desať rokov po uskutočnení investovania)

Maximálna intenzita pomoci: V súlade s maximálnymi limitmi stanovenými v nariadení (ES) 1/2004 (články 4 a 7)

Dátum implementácie: Po uverejnení spoločného ministerského rozhodnutia vo vládnom vestníku

Trvanie programu alebo individuálnej pomoci: Trvanie programu pomoci: do 31. decembra 2006

Účel pomoci: Pomoc sa poskytuje v súlade s článkom 4 (Investície do poľnohospodárskych usadlostí) a článku 7 (Investície do spracovania a odbytu) nariadenia (ES) 1/2004

Oprávnené výdavky zahŕňajú: a) výstavbu, nadobudnutie alebo zlepšenie nehnuteľného majetku, b) nákup alebo finančný lízing zariadenia, do nákupnej hodnoty majetku, c) všeobecné nehmotné výdavky, ktoré zahŕňajú amortizovateľné časti aktív (výdavky na dovoz, rozvoj, transfer technológií, nákup patentov a licencií, štúdie týkajúce sa investičných projektov a odmeny pre architektov, inžinierov a poplatky za poradenstvo) do výšky 8 % celkových nákladov investičného plánu

Príslušný(-é) sektor(-y) hospodárstva: Program pomoci sa týka produkcie a spracovania živočíšnej a rastlinnej výroby, za podmienky, že je zlučiteľná s právnymi predpismi Spoločenstva a presnejšie s obmedzeniami v rámci spoločnej organizácie trhu

Názov a adresa orgánu poskytujúceho pomoc:

Ministerstvo hospodárstva a financií Nikis 5 EL-10180 Atény

Ministerstvo rozvoja Mesogion 119 EL-10192 Atény

(Riaditeľstvá plánovania a rozvoja 13 regiónov)

Internetová stránka: http://www.mnec.gr/anaptyksiakos_nomos_3299_2004_main.aspx

Ďalšie informácie: Spoločné ministerské rozhodnutie ministra hospodárstva a financií a ministra pre rozvoj vidieka a potraviny č. 24935/30-7-2005 bude tiež dostupné na internetovej stránke po jeho uverejnení vo vládnom vestníku vtedy, keď nadobudne účinnosť

Číslo pomoci: XA 53/05

Členský štát: Francúzsko

Región: Pikardia

Názov schémy pomoci: Pomoc na investície do poľnohospodárskej diverzifikácie

Právny základ:

— Article 4 du règlement (CE) no 1/2004 du 23 décembre 2003 de la Commission

— Article L. 1511-1 et L. 1511-2 du code général des collectivités territoriales

— Délibération no ECO 103-2 de la commission permanente du conseil régional du 29 octobre 2004

Plánované ročné výdavky: 300 000 EUR

Maximálna intenzita pomoci:

— 25 % vo všeobecných prípadoch

— 35 % pre poľnohospodárov, ktorí začali svoju činnosť pred menej ako 5 rokmi

Horná hranica oprávnených investícií: 40 000 EUR na jeden projekt, alebo vo všeobecných prípadoch horná hranica pomoci vo výške 10 000 EUR a v prípade poľnohospodárov, ktorí začali svoju činnosť pred menej ako 5 rokmi 14 000 EUR

V prípade potreby sa tieto horné hranice môžu zvýšiť na 40 % a v prípade dohôd s inými územno-správnymi celkami (departementy, združenia obcí, obce) sa horná hranica oprávnených investícií zdvojnásobí s cieľom podporiť projekty v osobitých zemepisných oblastiach (napríklad poľnohospodárstvo, ktoré je blízko mestských oblastí)

V prípade spoločností s viacerými spoločníkmi, ktorí sú poľnohospodári sa môže horná hranica oprávnených investícií a teda horná hranica pomoci zodpovedajúca maximálnej uvedenej výške zdvojnásobiť

Dátum implementácie: Dňom doručenia potvrdenia Európskej komisie o prijatí

Trvanie programu pomoci: Neobmedzené za predpokladu pridelenia rozpočtových dotácií

Účel pomoci: Podporovať v regióne Pikardia rozvoj prevádzok na diverzifikáciu výrobnej činnosti, ktoré zvýšia výnosnoť poľnohospodárskych podnikov

Príslušný(-é) sektor(-y) hospodárstva: Všetky sektory výroby, spracovania a odbytu poľnohospodárskych výrobkov

Táto pomoc sa týka všetkých poľnohospodárskych podnikov, ktoré plánujú realizovať investície do projektov diverzifikácie v spracovaní a odbyte poľnohospodárskych výrobkov, rozvoju služieb pre obyvateľstvo a územno-správne celky, poskytovania informácií v poľnohospodárskom podniku, spustenia alebo rozvoja novej výroby alebo rozvoja činností s využitím koní

Názov a adresa zodpovedného orgánu:

Conseil régional de Picardie 11, mail Albert 1er BP 2616 FR-80026 Amiens Cedex 1

Internetová stránka: http://www.picardie.fr/fr/page.cfm?pageref=guidedesaidesagri

Číslo pomoci: XA 54/05

Členský štát: Francúzsko

Región: Limousin

Názov schémy pomoci: Pomoc na dodržiavanie certifikácie „ekologické poľnohospodárstvo“

Právny základ:

— Article 13 du règlement (CE) no 1/2004 du 23 décembre 2003 de la Commission

— Articles L. 1511-1 et L. 1511-2 du code général des collectivités territoriales

— Décision du Conseil régional du Limousin du 23 juin 2005

Ročné výdavky plánované v rámci schémy pomoci: 85 000 EUR

Maximálna intenzita pomoci:: Nehmotné investície. Regionálna rada uhradí jednu časť nákladov na certifikáciu, t. j. podporu vo výške 80 % jednotkových nákladov bez dane na certifikáciu v rozsahu medzi 200 EUR a 800 EUR v roku 2005

Dátum implementácie: Dňom doručenia potvrdenia Európskej komisie o prijatí

Trvanie programu pomoci: Do 31. decembra 2005

Účel pomoci: V zmysle nariadenia Rady (EHS) č. 2092/91 sú všetci prevádzkovatelia v oblasti ekologického poľnohospodárstva povinne kontrolovaní a certifikovaní certifikačnými orgánmi akreditovanými Ministerstvom poľnohospodárstva na základe normy (EN 45011). Účelom tejto pomoci je podpora rozvoja ekologického poľnohospodárstva prostredníctvom úhrady nákladov poľnohospodárskych podnikov vynaložených na certifikáciu

Príslušný(-é) hospodársky(-e) sektor(-y): Každý poľnohospodár s ekologickým spôsobom výroby a so sídlom svojej prevádzky v Limousin, ktorý v roku 2005 oznámil svoju činnosť (1) ako „ekologické poľnohospodárstvo“ alebo „konverzia“ a k 1. júlu 2005 nie je príjemcom pomoci na konverziu (CTE-CAB (2) alebo CAD (3)-CAB) alebo ktorého kumulovaná výška pomoci CTE alebo CAD/CAB (v období 5 rokov) (4) a pomoci na žiadanú certifikáciu nepresahuje sumu 15 000 EUR

Názov a adresa orgánu poskytujúceho pomoc:

Monsieur le Président du Conseil Régional du Limousin 27 boulevard de la Corderie FR-87031 Limoges Cedex

Internetová stránka: http://www.cr-limousin.fr rubrika „guide des aides“

Číslo pomoci: XA 56/05

Členský štát: Spolková republika Nemecko

Región: Bavorsko

Názov programu pomoci alebo názov spoločnosti prijímajúcej individuálnu pomoc: Firma Florapharm Pflanzliche Naturprodukte GmbH, DE-96110 Scheßlitz

Právny základ: Richtlinie zur Durchführung der bayerischen regionalen Förderungsprogramme für die gewerbliche Wirtschaft (veröffentlicht im Allgemeinen Ministerialblatt AllMBl. 2002 S. 168; Beihilfe Nr. XS 29/02)

Im Rahmen des Programms können Investitionen von KMU branchenunabhängig und ohne Beschränkung auf bestimmte Produkte gefördert werden. Zweck dieser Beihilferegelungen ist die Stärkung der Wettbewerbs- und Anpassungsfähigkeit der Wirtschaft und die Schaffung bzw. Sicherung von Arbeitsplätzen insbesondere in strukturschwachen und ländlichen Räumen. Gefördert werden Investitionen von förderungswürdigen Unternehmen der Industrie, des Handwerks, des Handels, des Fremdenverkehrsgewerbes und des sonstigen Dienstleistungsgewerbes.

Ročné výdavky plánované v rámci programu pomoci alebo celková výška individuálnej pomoci poskytnutej spoločnosti: 330 000 EUR

Maximálna intenzita pomoci: Ekvivalent finančnej pomoci projektu: 14,96 %

Dátum implementácie: predbežne 1. september 2005

Trvanie programu alebo individuálnej pomoci: predpokladá sa, že pomoc sa vyplatí koncom roku 2005

Účel pomoci: Podpora investícií v súlade s nariadením Komisie (ES) č. 1/2004 z 23. decembra 2003 o uplatňovaní článkov 87 a 88 Zmluvy ES na štátnu pomoc malým a stredným podnikom pôsobiacim vo výrobe, spracovaní a odbyte poľnohospodárskych výrobkov. K tomu slúžia plánované opatrenia súvisiace s rozšírením (vybudovanie skladov a výrobných zariadení ako aj kúpa nových strojov a zariadení) podniku. Pomocou programu pomoci sa zachová 38 trvalých pracovných miest a vytvorí sa navyše 19 trvalých pracovných miest – 10 z nich budú učňovské miesta

Príslušný(-é) sektor(-y) hospodárstva: tu: spracovanie a odbyt; výroba čaju

Názov a adresa orgánu poskytujúceho pomoc:

Regierung von Oberfranken Ludwigstraße 20 DE-95444 Bayreuth

Internetová stránka: Na základe rozhodnutia o finančnej podpore možno nájsť kritériá a podmienky na udelenie pomoci na internetovej stránke www.regierung.oberfranken.bayern.de\brf

Číslo pomoci: XA 58/05

Členský štát: Taliansko

Región: Veneto (Benátsko)

Názov programu pomoci alebo názov spoločnosti prijímajúcej individuálnu pomoc: Ročný plán odbornej prípravy na rok 2005, odborná príprava v primárnom sektore. Rozhodnutie č. 1101 rady regiónu Veneto z 18. marca 2005 (Deliberazione di Giunta della Regione Veneto n. 1101 del 18. marca 2005)

Právny základ: L. 845/1978 „Legge quadro in materia di formazione professionale“

L.R. n. 10 del 30.1.1990. „Ordinamento del sistema della formazione professionale e organizzazione delle politiche regionali del lavoro“

Ročné výdavky plánované v rámci programu pomoci: V rámci programu pomoci má byť 2 000 000 EUR poskytnutých vzdelávacím subjektom uznaným Riaditeľstvom pre odbornú prípravu regiónu Veneto (Direzione Formazione della Regione Veneto) na realizáciu odbornej prípravy v primárnom sektore

Za oprávnenú sa považuje odborná príprava týkajúca sa zamestnania, t.j. činnosti zamerané na zamestnancov pracujúcich v sektoroch stanovených v rozhodnutí

V zmysle článku 17 ods. 1 písm. a) nariadenia č. 1/2004 sa stanovuje, že prostriedky regionálneho rozpočtu skutočne dostupné na realizáciu tohto programu predstavujú:

kapitola 72040 – kapitálový príspevok 2 000 000 EUR

Maximálna intenzita pomoci: Pomoc sa poskytuje na základe kritéria ceny za hodinu odbornej prípravy. Toto kritérium momentálne predstavuje 110 EUR za hodinu odbornej prípravy

Dátum implementácie: Pomoc sa poskytuje po tom, ako bude program stanovený dekrétom regionálneho riaditeľa (Decreto del Dirigente Regionale) a uverejnený v Úradnom vestníku regiónu Benátsko (Bollettino Ufficiale della Regione del Veneto)

Trvanie programu alebo individuálnej pomoci: Program pomoci sa končí vyplatením zostatku všetkým vzdelávacím subjektom, ktorý vznikne po kontrole a schválení správy

Účel pomoci: Región Benátsko každoročne prideľuje zdroje určené na realizáciu činností týkajúcich sa celoživotnej odbornej prípravy, aby podporil podnikateľov v oblasti poľnohospodárstva, ich pomocných pracovníkov, technických asistentov a iných zamestnancov pôsobiacich v poľnohospodárskom sektore (regionálny zákon č. 32 z 9. augusta 2003), s cieľom:

podporiť kultúru podnikania

zvýšiť odbornú spôsobilosť poľnohospodárskych pracovníkov

podporiť rozvoj poznatkov týkajúcich sa technologickej inovácie

V rozhodnutí regionálnej rady (Giunta regionale) č. 1101/2005 sa preto odvoláva na článok 14 nariadenia (ES) č. 1/2004. Za oprávnené náklady kryté programom pomoci sa považujú náklady na organizáciu programu odbornej prípravy

Príslušný sektor(-y) hospodárstva: Program sa uplatňuje v oblasti poskytovania odbornej prípravy jednotlivcom, ktorí majú povinnosť a právo na vzdelávanie a odbornú prípravu v zmysle zákona č. 53/2003

Názov a adresa orgánu poskytujúceho pomoc:

Regione Veneto Segreteria Formazione e Lavoro Direzione regionale Formazione Via G. Allegri n. 29 IT-30174 Mestre – Venezia

Internetová adresa: www.regione.veneto.it /servizi alla persona/formazione e lavoro/formazione continua e permanente

Ďalšie informácie: K dispozícii na:

Direzione Formazione

tel.: (39) 412 795 030 – 5029

fax: (39) 412 795 085

(1) Oznámenie o ekologickom poľnohospodárstve, ktoré je povinné, sa predkladá Ekologickej agentúre.

(2) Zmluva o poľnohospodárskej činnosti (CTE), Konverzia Ekologické poľnohospodárstvo (CAB).

(3) Zmulva o trvalo udržateľnom poľnohospodárstve (CAD).

(4) Táto suma sa overí na základe kópie zmluvy CTE/CAD/CAB.